- Å begynne å redde materielle verdier når stormen raser som verst har vi sett katastrofale tilfeller av tidligere, sier informasjonssjef Arne Voll i Gjensidige. Han sier det finnes eksempel på at folk både har blitt blåst ned fra tak eller bli truffet av løse gjenstander som kommer flygende.
Forsikringsselskapet If melder at de har satt mannskap i beredskap for morgendagen.
- Blant annet sørger vi for at våre vanlige samarbeidspartnere innen håndverkertjenester og skadesanering er forberedte og parate til å hjelpe, sier Inge Oksvik, skadesjef i If. Forsikringsselskapet gjør også klar til å styrke bemanningen på sine skadesentre i helgen.